31986R3829
L 356/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3829/86 НА КОМИСИЯТА
от 15 декември 1986 година
относно класирането на стоки в позиция 44.15 от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Регламент (ЕИО) № 2055/84 (2), и по-специално членове 3 и 4 от него;
като има предвид, че с цел да се сосигури еднакво прилагане на номенклатурата на Общата митническа тарифа, трябва да се приемат разпоредби за тарифното класиране на седемпластов панел, дълъг от 1 981 до 2 400 mm, широк от 762 до 1 220 mm и дебел около 44 mm, състоящ се от дъсчена сърцевина между два панела от трипластов шперплат, този седемпластов панел, който има два дълги края, (възможно е да са облицовани с фурнир) и един или два къси края (възможно е да са облицовани с фурнир), състоящ се главно от една дървена част, наричана „летва“, не е преминал през последваща обработка;
като има предвид, че позиция 44.15 от Общата митническа тарифа, приложена към Регламент (ЕИО) № 950/68 на Съвета (3), последно изменен с Регламент (ЕИО) № 3129/86 (4), обхваща, inter alia, шперплат, плочи и подобни продукти от слоести дървени материали (включително облицовани с фурнир панели и листове), а позиция 44.23 обхваща дърводелски изделия и части за строителни скелета; като има предвид, че тези позиции се вземат под внимание при класирането на въпросния панел;
като има предвид, че въпросният панел няма особеност, освен тази, че е с правоъгълна форма и е дебел, която показва, че ще бъде използван като врата; като има предвид, че правоъгълната форма и дебелината не са сами по себе си достатъчни за прилагането на Общо правило 2, буква а) за тълкуване на номенклатурата на Общата митническа тарифа (артикули, некомплектовани или незавършени), тъй като в частност панелът може да бъде използван и за други цели, различни от производството на врата; като има предвид, че, следователно, панелът не е достатъчно обработен, за да се класира в позиция 44.23 като незавършена врата; като има предвид гореизложеното, класирането се извършва в позиция 44.15;
като има предвид, че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа,
ПРИЕ НАСТОЯЩИЯ РЕГЛАМЕНТ:
Член 1
Седемпластов панел, дълъг от 1 981 до 2 400 mm, широк от 762 до 1 220 mm и дебел около 44 mm, състоящ се от дъсчена сърцевина между два панела от трипластов шперплат, този седемпластов панел, който има два дълги края, (възможно е да са облицовани с фурнир) и един или два къси края (възможно е да са облицовани с фурнир), състоящ се главно от една дървена част, наричана „летва“, не е преминал през последваща обработка, се класира в Общата митническа тарифа в позиция:
44.15
Фурнировани плоскости или шперплат с прибавяне на други материали, мозайки върху дърво и инкрустиран дървен материал.
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 декември 1986 година.